
       REPUBLIKA HRVATSKA				                   Broj: Pp-98/2026-5.
   OPĆINSKI  SUD U GOSPIĆU
  STALNA SLUŽBA U GRAČACU
   Prekršajni odjel

U   I M E   R E P U B L I K E   H R V A T S K E
P R E S U D A

Općinski sud u Gospiću, Stalna služba u Gračacu, Prekršajni odjel, po sutkinji tog suda Nevenki Šimunović, uz sudjelovanje zapisničarke Antonele Krešić, u prekršajnom predmetu protiv okrivljenika Gordana Živkovića Bokurine, zbog prekršaja iz članka 53. stavka 4. Zakona o sigurnosti prometa na cestama (NN br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24 - nastavno ZSPC/08.), povodom prigovora okrivljenika na obavezni prekršajni nalog RH, MUP, PU Zadarska, Postaja granične policije Gračac, broj: 211-07/25-4/90195. od 03.09.2025., temeljem članka 244. stavak 1. Prekršajnog zakona (NN 107/07, 39/13, 157/13, 110/15, 70/17, 118/18, 114/22 - nastavno PZ/07.), dana 12. kolovoza 2026., 

      presudio je
 
Okrivljenik: Gordan Živković-Bokurina, OIB:74278302870, sin pokojnog Ivana i Slavenke djevojački Terze, rođen 5. veljače 1968. u Splitu, s prebivalištem u Splitu, Šibenska 9, SSS, stolar, savjetnik laborant za tehničku službu na Kineziološkom fakultetu, zaposlen, oženjen, otac jednog djeteta, državljanin Republike Hrvatske, prekršajno nekažnjavan,
kriv je

što se 03. svibnja 2025., u 20,17 sati u Gračacu, upravljajući osobnim automobilom marke "Opel" reg. oznake i broja ST 2776-A, kretao u naselju brzinom od 106 km/h, koja brzina je utvrđena korištenjem uređaja PolCam SmartEye ST-1, gdje je najveća dopuštena brzina prometnim znakom ograničena na 50 km/h, koja nakon umanjenja za 10% sigurnosne razlike iznosi 95 km/h, dakle kretao se brzinom koja je 45 km/h veća od dopuštene,

	dakle, kretao se vozilom na cesti u naselju brzinom koja je za više od 30 do 50 km na sat veća od prometnim znakom ograničene brzine, 

	čime je počinio prekršaj opisan i kažnjiv po članku 53. stavku 4. Zakona o sigurnosti prometa na cestama (NN br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24 - nastavno ZSPC/08.), pa mu se temeljem istog propisa, a uz primjenu članka 37. PZ/07.,

izriče

NOVČANA KAZNA U IZNOSU OD 200,00 eur (dvijestotine eura).

Okrivljenik je dužan novčanu kaznu platiti u roku od 30 dana od dana primitka ove presude, u korist Državnog proračuna, putem priložene uplatnice, a ukoliko okrivljenik u navedenom roku plati dvije trećine izrečene novčane kazne (133,33 eur), kazna će se smatrati u cijelosti plaćenom, u protivnom sud će podnijeti tijelu nadležnom za ovrhu nalog za prisilnu naplatu potpunog iznosa novčane kazne na novčanim sredstvima okrivljenika. 
			
Temeljem članka 139. stavka 3., u vezi s člankom 138. stavak 2 točka 3a PZ/07., okrivljenik je obvezan naknaditi troškove prekršajnog postupka u paušalnom iznosu od 20,00 eur, u roku od 30 dana po primitku ove presude, na račun Državnog proračuna putem priložene uplatnice, pod prijetnjom prisilne naplate.

Odbija se tužitelj s prijedlogom da se okrivljeniku uz novčanu kaznu izrekne zaštitna mjera zabrane upravljanja motornim vozilom “B” kategorije.



Obrazloženje

RH, MUP, PU Zadarska, Postaja granične policije Gračac, pod uvodno označenim poslovnim brojem i nadnevkom, izdala je obavezni prekršajni nalog na koji je okrivljenik pravovremeno uložio dopušteni prigovor, pa je sud rješenjem po službenoj dužnosti stavio izdani nalog izvan pravne snage.

Okrivljenik se u postupku očitovao o optužbi i krivnji da se smatra krivim. Iskazuje da je 3. svibnja 2025., u 20,17 sati upravljao vozilom marke Opel reg. oznake ST 2776 A, kroz naseljeno mjesto u Gračacu, Zagrebačka ulica gdje je postavljenim prometnim znakom brzina ograničena na 50 km/h, brzinom od 106 km/h odnosno da je prekoračio dopuštenu brzinu za 45 km/h. U svoju obranu navodi da je jednom od putnika u vozilu bilo loše, imao je probavne smetnje te je radi toga požurio. Žao mu je zbog počinjenog prekršaja i moli Sud da mu ublaži novčanu kaznu i ne izrekne zaštitnu mjeru zabrane upravljanja motornim vozilom B kategorije jer do sada nikada nije prekršajno kažnjavan te mu je vozačka dozvola potrebna radi posla, svaki vikend vozi djecu iz judo kluba Split na turnire diljem Hrvatske (član je nadzornog odbora), ali i stare majke koja ne živi sa njim nego sama i o njoj vodi brigu, često je vodi na preglede u bolnicu.

U dokazne svrhe sud je izvršio uvid u zapisnik o izmjerenoj brzini kretanja vozila (l.s.11), fotografiju vozila i podatke o vozaču (l.s.16), certifikat o stručnoj obučenosti za policijsku službenicu Doris Hanžek o izobrazbi za rad na sustavu SMART EYE ST-1, te pripadajućim komponentama (l.s.17) i izvršen je uvid u ovjernicu br. O-01-03420/24 od 10.05.2024. za uređaj PolCam SmartEye ST-1 (l.s.18).

	Prema potvrdi iz prekršajne evidencije Ministarstva pravosuđa okrivljenik nije evidentiran kao počinitelj prometnih prekršaja. (l.s.20-21)

Nakon provedenog postupka, cijeneći navode iz obaveznog prekršajnog naloga, priznanje okrivljenika i dokumentaciju u spisu, sud je utvrdio da je okrivljenik počinio prekršaj činjenično i pravno opisan u izreci ove presude.

Naime, nesporno se okrivljenik kritične prigode u trenutku mjerenja brzine kretao vozilom kroz naseljeno mjesto Gračac, kojom prilikom je tijekom kretanja s vozilom prekoračio dopuštenu brzinu kretanja za 45 km/h, čime je ostvario sva bitna obilježja prekršaja opisanog i kažnjivog po članku 53. stavku 4. ZSPC/08, po kojoj odredbi Zakona će se za prekršaj novčanom kaznom u iznosu od 390,00 do 920,00 eura kazniti vozač koji se vozilom na cesti u naselju kreće brzinom koja je za više od 30 do 50 km na sat veća od dopuštene ili prometnim znakom ograničene brzine.

	No, umjesto propisane kazne sud je prema okrivljeniku primjenio institut ublažavanja i izrekao mu kaznu ispod propisanog najmanjeg iznosa za ovaj prekršaj, sukladno čl. 37.PZ/07. cijeneći kao olakotne okolnosti da je prekršaj priznao i da nije kažnjavan za prometne prekršaje, pa stoga sud smatra da će se i ovako ublaženom kaznom, uzevši u obzir i njegovo imovno stanje, postići svrha kažnjavanja, a ta je da se izrazi društveni prijekor zbog počinjenog prekršaja, utječe na počinitelja i sve ostale da ubuduće ne čine prekršaje, a primjenom kazne utječe na svijest okrivljenika o povredi javnog poretka, društvene discipline i drugih društvenih vrijednosti, te pravednosti kažnjavanja.  

Sud okrivljenom nije primijenio zaštitnu mjeru zabrane upravljanja motornim vozilom „B“ kategorije jer nije kažnjavan, sud smatra da za sada ne postoji opasnost da će upravljajući motornim vozilom ponovno počiniti isti ili teži prekršaj i da će se svrha kažnjavanja postići i izrečenom novčanom kaznom.
	
Odluka o troškovima postupka temelji se na odredbama citiranim u izreci presude, a odnosi se na troškove u paušalnom iznosu, odmjerenom obzirom na trajanje i složenost postupka.

U Gračacu, 12. kolovoza 2026.
								                      Sudac
						                               Nevenka Šimunović, v.r.



UPUTA O PRAVNOM LIJEKU:
Protiv ove presude žalba nije dopuštena (članak 244. stavak 1. PZ/07.).

D n a :
1.  Tužitelj PU Zadarska, PGP Gračac
2.  Okrivljenik Gordan Živković-Bokurina
3.  Spis-ovdje.
Za točnost otpravka-ovlaštena službenica:
	Antonela Krešić

